באד באני

בניטו אנטוניו מרטינז אוקסיו (בספרדית: Benito Antonio Martínez Ocasio; נולד ב-10 במרץ 1994), הידוע בשם הבמה באד באני (Bad Bunny), הוא זמר, ראפר ושחקן פוארטו-ריקני.

 קריירה 
 2016–2017: התחלת הקריירה 
ב-2016, בזמן שעבד במשרה חלקית כקופאי ואורז בסופרמרקט בווגה באחה , הוציא באד באני מוזיקה כאמן עצמאי ב-SoundCloud. השיר שלו "Diles" תפס את תשומת ליבו של הדי ג'יי לואיאן שהחתים אותו בחברת התקליטים שלו. מאז, הרוויח באד באני מספר רב של סינגלים מובילים במצעד השירים הלטיניים של בילבורד. סינגל הפריצה שלו, "Soy Peor", ביסס אותו כאמן פורץ דרך בסצנת הטראפ של אמריקה הלטינית והגיע למקום 19 במצעד השירים הלטיניים.

 2018–2019: הצלחה בינלאומית 
ב-2018, הוציא יחד עם קארדי בי וג'יי באלווין את הלהיט "I Like It". השיר הגיע למקום הראשון במצעד בילבורד הוט 100 והיה מועמד לפרסים שונים, ביניהם פרס גראמי ופרס BET. באותה השנה, השתתף בלהיט "Amantes de una Noche", של נאטי נטשה.

ב-11 באוקטובר 2018, הוציא את השיר "Mia", בהשתתפות הזמר הקנדי דרייק. השיר הגיע למקום החמישי בבילבורד הוט 100. בנובמבר 2018, הוציא לאור את השיר "Te Guste" עם ג'ניפר לופז, השיר זכה להצלחה רבה, אך לא הצליח לשחזר את הצלחתו של השיר הקודם. באותה השנה, זכה להשתתף בתוכנית "אפל מיוזיק: הבא".

בערב חג המולד 2018, הוציא את אלבום הבכורה שלו X 100pre.

ב-28 ביוני 2019 הוציא בשיתוף פעולה עם ג'יי באלווין את האלבום Oasis, האלבום יצא בהפתעה והגיע למקום התשיעי במצעד בילבורד הוט 100.

 2020–2024: YHLQMDL, El Último Tour Del Mundo ושיאים בינלאומיים 
ב-29 בפברואר 2020, הוציא את האלבום YHLQMDLG. כותרת האלבום היא ראשי תיבות של המשפט "Yo Hago Lo Que Me Da La Gana" (בעברית: "אני עושה מה שאני רוצה"). האלבום הופיע בבכורה במקום השני בבילבורד 200. האלבום היה לאלבום המושמע ביותר בספוטיפיי לשנת 2020. נוסף על כך, באד באני היה האמן המושמע ביותר לאותה השנה, עם כ-8.3 מיליארד השמעות סך הכל.

בנובמבר 2020, הוציא את אלבום הסולו השלישי שלו, El Último Tour Del Mundo, שהיה לאלבום הראשון שכולו בשפה הספרדית שהגיע למקום הראשון במצעד הבילבורד 200. שיא המיקום הגבוה ביותר של אלבום שכולו בשפה הספרדית במצעד שייך אף הוא לבאד באני, כשהאלבום YHLQMDLG הגיע למקום השני במצעד. ב-14 בפברואר יצא הסינגל הרביעי מתוך האלבום, "La Noche de Anoche", יחד עם הזמרת רוסליה, שהגיע למקום השביעי בבילבורד גלובל 200 טרם צאתו כסינגל.

בשנת 2021 זכה בפרס גראמי בקטגוריית "אלבום הפופ הלטיני או האורבני הטוב ביותר" על האלבום YHLQMDLG. באותה השנה, הוציא את שירו, "Yonaguni", שהגיע היישר אל המקום העשירי במצעד הבילבורד הוט 100.

בשנת 2022 באד באני החל לשחק בתוכנית ההתאבקות האמריקאית WWE באופן לא קבוע. באני לעולם לא קיבל חוזה מהנהלת ה-WWE וכיום מקיים תפקיד של מתאבק אורח באירועים שונים בגדר התכנית.

במאי 2022 הוציא את אלבום הסטודיו הרביעי שלו Un Verano Sin Ti, האלבום זכה להצלחה מסחררת ברחבי העולם ועליו זכה בניטו בפרס גראמי עבור "אלבום המוזיקה האורבנית הטוב ביותר של השנה". נכון לדצמבר 2024, הוא ממוקם במקום ה-3 בטבלת "האלבומים המושמעים ביותר בספוטיפיי עם מעל ל-18 מיליארד השמעות.

באד באני צפוי לככב בסרט "El Muerto" של זיכיון יקום ספיידרמן של סוני, הצפוי לצאת בשנת 2024.

בפברואר 2023 פרסם מגזין פורבס כי באד באני מדורג במקום העשירי ברשימת "אנשי הבידור המרוויחים ביותר" לשנת 2022 עם הכנסות של כ-88 מיליון דולר.

בשנת 2023, שיחק לצד גאל גרסיה ברנאל בסרט הדרמה הביוגרפית קסנדרו" (אנ')" של הבמאי זוכה האוסקר רוג'ר רוס וויליאמס, בתור פליפה.

במאי 2023 הוא הוציא את הסינגל "Where She Goes" שהגיע למקום הראשון בבילבורד גלובל 200. אלבומו החמישי, Nadie Sabe Lo Que Va a Pasar Mañana, יצא לאור ב-13 באוקטובר 2023.

בדצמבר 2024 הוציא את הסינגל "EL CLúB" עם סיום הקליפ מופיעות האותיות DTmF והשנה 2025, מה שגרם להשערות בקרב מעריציו שאולי זה מסמל את האלבום הבא של בניטו שייצא בשנת 2025.

 2025–הווה: Debí Tirar Más Fotos 
ב-26 בדצמבר 2024, העלה באד באני סרטון ברשתות החברתיות שלו ובו הוכרז בסוף כי אלבום האולפן השביעי שלו Debí Tirar Más Fotos, יצא לאור ב-5 בינואר 2025. עם צאת האלבום, באד באני הפך לאמן הלטיני הראשון בהיסטוריה שהגיע ל-100 שירים במצעד הבילבורד הוט 100 לאחר שכל 17 שירי האלבום נכנסו למצעד.

בשנת 2025 שיחק בסרטו של אדם סנדלר, "גילמור המאושר 2" בתור אוסקר מחיאס, המשכון לסרט המצליח "גילמור המאושר" מ-1996. באותה שנה שיחק בתפקיד קטן בסרטו של דארן ארונופסקי "נתפסו על חם" בתור קולורדו.

ב-4 באוקטובר 2025 באד באני הנחה את פרק הבכורה של עונה 51 של "סאטרדיי נייט לייב", כשדוג'ה קאט תופיע כאורחת מוזיקלית. ב-8 בפברואר 2026 באד באני הופיע כאמן המרכזי במופע המחצית של הסופרבול (סופרבול LX).

על פי סיכומי השנה של ספוטיפיי בסוף 2025, באד באני היה האמן המושמע ביותר בשירות הסטרימינג ב־2025, עם 19.8 מיליארד האזנות. נכון ל-2025, באד באני הוא האמן היחיד שזכה בתואר זה ארבע פעמים.

בטקס פרסי הגראמי ה-68 זכה באד באני בשני פרסים ובהם בפרס אלבום השנה והפך לאמן הראשון שזכה בפרס זה על אלבום בשפה הספרדית. במהלך נאום הזכייה ביקר באד באני את מדיניות ממשל טראמפ כלפי מהגרים ואמר "אנחנו לא פראיים, אנחנו לא חיות, אנחנו לא חייזרים, אנחנו בני אדם ואנחנו אמריקאים".

ב-18 בפברואר 2026 דווח כי באד באני יככב בתפקיד הראשי הראשון שלו בקולנוע בסרט הדרמה ההיסטורית "Porto Rico".

 חיים אישיים 
בשנת 2017, בזמן שאכל במסעדה אחרי שהופיע בהופעה של , הכיר באד באני את מעצבת התכשיטים גבריאלה ברלינגרי. במהלך מערכת היחסים השניים אף שיתפו פעולה גם כשמערכת היחסים לא הפכה לפומבית כמו בשיר "Te Guste". השניים נפרדו בסוף שנת 2022.

באד באני החל לצאת עם הדוגמנית והידוענית קנדל ג'נר בשנת 2023. בספטמבר 2023, השניים הופיעו ביחד בצילומים עבור קמפיין "Valigeria" של מותג האופנה גוצ'י. השניים נפרדו בסוף שנת 2023.

 הכרה ומורשת 
באוקטובר 2025, באד באני הוכרז על ידי מגזין בילבורד כאמן הלטיני מספר 1 של המאה ה-21. הדירוג מבוסס על ביצועים במצעד השירים הלטיניים ומצעד האלבומים הלטיניים בין ינואר 2000 לדצמבר 2024. באד באני החל להופיע במצעדים רק משנת 2016, אך צבר 14 להיטים במקום הראשון במצעד השירים ו-8 במצעד האלבומים עד 2024 (ובהמשך 16 ו-9 בהתאמה). הוא מחזיק בשיא של 89 כניסות לעשירייה הפותחת במצעד השירים הלטיניים – יותר מפי שניים מאנריקה איגלסיאס ולואיס מיגל (39 כל אחד). באד באני הוכתר גם כאמן הכללי המוביל של בילבורד לשנת 2022 והאמן הלטיני המוביל במשך חמש שנים רצופות (2020–2024). אלבומו YHLQMDLG החזיק במקום הראשון במצעד האלבומים הלטיניים במשך 70 שבועות – השיא הארוך ביותר בהיסטוריה של המצעד.

 דיסקוגרפיה 
 אלבומי אולפן 
 2018: X 100pre
 2020: YHLQMDLG
 2020: El Último Tour Del Mundo
 2022: Un Verano Sin Ti
 2023: Nadie Sabe Lo Que Va a Pasar Mañana
 2025: Debí Tirar Más Fotos

 אלבומים משותפים 
2019: Oasis (עם ג'יי באלווין)

 מיקסטייפים 
 2017: El Conejo Malo

 מיני-אלבומים 
 2019: 

 אלבומי אוסף 
 2020: Las que no iban a salir

 סיבובי הופעות 

 La Nueva Religión Tour :2018
 X 100Pre Tour :2019
 El Último Tour del Mundo :2022
 World's Hottest Tour :2022
 Most Wanted Tour :2024
 2025: No Me Quiero Ir de Aquí
 2025-2026: Debí Tirar Más Fotos World Tour

 פרסים ומועמדויות 

קישורים חיצוניים









 הערות שוליים 

*
קטגוריה:זמרים פוארטו ריקנים
קטגוריה:ראפרים פוארטו ריקנים
קטגוריה:זוכי פרס גראמי
קטגוריה:זוכי פרס גראמי הלטיני
קטגוריה:זוכי פרס המוזיקה האמריקאית
קטגוריה:זוכי פרס הווידאו קליפים של MTV: אישים
קטגוריה:זוכי פרס המוזיקה של בילבורד
קטגוריה:זוכי פרס המוזיקה של MTV אירופה
קטגוריה:פוארטו ריקנים שהופיעו ברשימת טיים 100
קטגוריה:אישים שהופיעו ברשימת טיים 100 נקסט
קטגוריה:אמנים הידועים בשם במה
קטגוריה:פוארטו ריקנים שנולדו ב-1994